ישיבת מליאה, כנסת 25, פרוטוקול מספר 52, 2023-03-14 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום כ"א באדר התשפ"ג, 14 במרץ 2023

אמיר אוחנה:  הודעה לסגנית מזכיר הכנסת, בבקשה

ראדה חסייסי: ברשות יושב-ראש הכנסת, אני מתכבדת להודיעכם, כי הונח על שולחן הכנסת מקבץ דוחות מיוחדים של מבקר המדינה

ראדה חסייסי:  תודה

אמיר אוחנה: חברי הכנסת, הנושא הראשון על סדר-היום – נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד

אמיר אוחנה:  הצבעה

אמיר אוחנה:       עד שאקבל לידיי את הרשימה, ראשון הדוברים יהיה חבר הכנסת ואליד אלהואשלה

אמיר אוחנה:  בבקשה

וליד אל-הואשלה: מכובדי היושב-ראש, חבריי חברי הכנסת, מערך הדוברות של השר בן גביר עובד שעות נוספות על מנת לגנות את היועצת המשפטית של הממשלה, אבל במקביל מקרי הרצח בחברה הערבית עולים בצורה דרסטית

וליד אל-הואשלה:  אנחנו עברנו את ה-31 נרצחים, לצערי הרב, בחברה הערבית, ולא שמעתי על שום גוף שחוקר את הנושא הזה

וליד אל-הואשלה:  לא שמעתי על דיונים במטה המשטרתי על כמות הנשק ומצבורי הנשק שנמצאים בחברה הערבית

וליד אל-הואשלה:  הנשים שלנו נרצחות יום-יום, האנשים שלנו נרצחים, התינוקות שלנו, בחברה הערבית, גם נרצחים, ולצערי הרב אף אחד לא מתערב בנושא הזה

וליד אל-הואשלה:  אני קורא מכאן לראש הממשלה בנימין נתניהו לקחת אחריות ולהתערב בנושא הזה

וליד אל-הואשלה:  הנושא הזה מאוד מטריד את האנשים

וליד אל-הואשלה:  אנשים דורשים שיהיה להם ביטחון אישי, ואנחנו רוצים שהממשלה תתערב ותספק פתרונות לאוכלוסייה הערבית

וליד אל-הואשלה:  תודה

אמיר אוחנה: תודה לחבר הכנסת ואליד אלהואשלה

אמיר אוחנה:  יעלה ויבוא חבר הכנסת ולדימיר בליאק

אמיר אוחנה:  בבקשה

ולדימיר בליאק: תודה רבה, אדוני היושב-ראש

ולדימיר בליאק:  חבריי חברי הכנסת, כמו בכל שבוע, גם הפעם, לבקשת חבר הכנסת בועז טופורובסקי, נקריא את שמות ההרוגים ונציין את תאונות הדרכים הקטלניות שהתרחשו בשבוע החולף

ולדימיר בליאק:       יום רביעי, 8 במרץ, נהרג רוכב אופנוע בן 20 בתאונה סמוך לחריש

ולדימיר בליאק:  יום שבת, 11 במרץ, נהרגה אישה בת 80 בתאונה חזיתית בין שני רכבים בכביש 444

ולדימיר בליאק:  בהמשך אותו יום נהרג נהג בן 19 בהתנגשות עם רכב פרטי בהרצליה

ולדימיר בליאק:  73 ימים חלפו מתחילת שנת 2023

ולדימיר בליאק:  73 אנשים איבדו את חייהם בכבישים מתחילת השנה

ולדימיר בליאק:  הרוג בכביש בכל יום

ולדימיר בליאק:  זכרו זאת

ולדימיר בליאק:  תודה רבה

אמיר אוחנה: תודה לחבר הכנסת ולדימיר בליאק

אמיר אוחנה:  יעלה ויבוא חבר הכנסת אליהו ברוכי, ואחריו – חבר הכנסת יונתן מישרקי

אליהו ברוכי: אדוני היושב-ראש, בדקה שברשותי אני רוצה לתבוע את עלבונו של חבר הכנסת דודי אמסלם

אליהו ברוכי:  בשבוע שעבר עמד כאן, על בימת הכנסת, חבר הכנסת עידן רול והפנה לדודי אמסלם את השאלה הבאה: מה עשית בקריירה שלך עד היום? ככה שאל אותו עידן רול

אליהו ברוכי:  עשית משהו, אשכרה למען המדינה? אי-פעם עשית משהו? לא נתקלתי באף אחד שאמר פעם: אמסלם עשה, אמסלם חוקק

אליהו ברוכי:  ובכן, יום אחד אחר כך, יום אחד בלבד, אושרה כאן במליאה בקריאה טרומית הצעת חוק של דודי אמסלם לפטור ממע"מ על תרופות אונקולוגיות מצילות חיים

אליהו ברוכי:  כמה התנגדו להצעה? אפס

אליהו ברוכי:  כמה נמנעו? אפס

אליהו ברוכי:  אז אני פה אחד שעומד ואומר: אמסלם עשה, אמסלם חוקק

אליהו ברוכי:  תודה רבה

אמיר אוחנה: תודה לחבר הכנסת אליהו ברוכי

אמיר אוחנה:  יעלה ויבוא חבר הכנסת יונתן מישרקי, ואחריו – חבר הכנסת ארז מלול

יונתן מישרקי: תודה רבה, אדוני היושב-ראש

יונתן מישרקי:  חבריי חברי הכנסת, אני, יחד עם חבריי לסיעה, מבקש להציב כאן יד ושם ליהודי אציל נפש, נוח לבריות, נוח למקום, אהוב למעלה ואהוב למטה, ידידי הצדיק רבי נתן בהר, זיכרונו לברכה

יונתן מישרקי:  רבי נתן היה אוהב תורה, אוהב לומדי תורה, נעים זמירות ישראל, מאיר פנים לכל אדם

יונתן מישרקי:  היה נחבא אל הכלים, לא החזיק טובה לעצמו

יונתן מישרקי:  הוא היה איש פשוט, הוא היה איש מופת

יונתן מישרקי:  העיד עליו ידידו, ייבדל לחיים טובים, רבי יחיאל נהרי: נתן היה מיוחד במעשי החסד שעשה לנזקקים, לזקנים, לחולים, לגלמודים

יונתן מישרקי:  הוא שימש תלמידי חכמים ושימח לבבות

יונתן מישרקי:  כולנו היינו עדים להתמסרותו העצומה בכל מה שקשור לקברו של גאון ישראל מרן רבנו עובדיה יוסף, זכר צדיק לברכה

יונתן מישרקי:  נתן ראה בזה מפעל חיים, וברור שעם ישראל בכלל, ותנועת ש"ס בפרט, חייבים לו הכרת הטוב

יונתן מישרקי:  תהא נשמתו צרורה בצרור החיים

יונתן מישרקי:  יעמדו לו זכויותיו בעולם האמת

יונתן מישרקי:  תנחומים גדולים למשפחתו

יונתן מישרקי:  תודה רבה

אמיר אוחנה: תודה רבה

אמיר אוחנה:  יעלה ויבוא חבר הכנסת ארז מלול, ואחריו – חבר הכנסת אבי מעוז

ארז מלול: אדוני היושב-ראש, חבריי חברי הכנסת, איך אנחנו אומרים בתור לקופת חולים כשיש הרבה אנשים ואנחנו רוצים לעקוף? סליחה, חברים, רק שאלה

ארז מלול:  מכירים את זה

ארז מלול:  אז אדוני היושב-ראש, חברים יקרים, אני רק שאלה

אמיר אוחנה: או בנוסח הפרלמנטרי: אני רק דקה

ארז מלול: אני רק דקה

ארז מלול:  למה מח"ש, במקרה של הפגנות מתנגדי הרפורמה, מגלה כזאת נחישות, יעילות, זריזות, אולם בהפגנות של אוכלוסייה אחרת – חרדים, למשל – היא מגלה רפיסות, עצלות וגרירת רגליים? למה שלושה שוטרים שזרקו רימון בהפגנות הרדיקליות הפרועות כבר נקראו לחקירה במח"ש, ואילו בפרשת אהוביה סנדק, זיכרונו לברכה, למשל, מח"ש עשתה הכול כדי שהחקירה תזדהם? ותשאלו את משה סעדה, ידידנו

ארז מלול:  רק שאלה: היכן הייתה מח"ש כאשר בחודש אפריל 2020 ילדה בת שמונה נפצעה בפניה מרימון הלם שהשליכו השוטרים בהפגנה בשכונת מאה שערים, והאם דמה של ילדה חרדית פחות סמוק מדמו של כל מפגין אחר בתל אביב?      ולסיכום, רק שאלה: בהפגנות הימין ובהפגנות החרדים המשטרה מגלה אפס סובלנות ויורה רימונים או בואש או מכה באלות ודורסת עם פרשים ללא רחם ובאפס סובלנות, ואילו בהפגנות מתנגדי הרפורמה, שמנסים להרוס את זרם החיים, המשטרה מגלה מקסימום הכלה? אני, כמו שאומרים, רק שאלה, אבל אני חושב שהתשובה ידועה לכולנו: הרפורמה המשפטית

ארז מלול:  תודה

אמיר אוחנה: תודה רבה לחבר הכנסת מלול

אמיר אוחנה:  יעלה ויבוא חבר הכנסת אבי מעוז, ואחריו – חברת הכנסת לימור סון הר מלך

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 81, והפעם על הקרע בעם

אבי מעוז:  מכל עבר מזהירים אותנו מקרע בעם

אבי מעוז:  הרפורמה המשפטית – קרע בעם; חוק החמץ – קרע בעם; ביטול סעיף הנכד – קרע בעם

אבי מעוז:  פשוט הנדסת תודעה של מי שממש לא אכפת להם מקרע בעם, אבל מנסים לנגן לימין ולציבור הדתי והחרדי על ציפור נפשם, כלומר על אחדות עם ישראל

אבי מעוז:  אז לא, לממש הבטחות בחירות זה לא קרע בעם

אבי מעוז:  להחזיר את האיזון בין הרשויות זה לא קרע בעם

אבי מעוז:  לחזק את הזהות היהודית – גם זה לא קרע בעם

אבי מעוז:       אבל כשמיעוט שהפסיד בבחירות מנסה לכפות בכוח את השקפת עולמו ואת שימור הכוח של האליטות זה באמת יכול להוביל לקרע בעם

אבי מעוז:  לא רוצים קרע בעם? פשוט תפסיקו לקרוע אותו

אבי מעוז:  אני ממליץ לחבריי מהשמאל למחות בכל הדרכים החוקיות, אבל בשום אופן לא לשתף פעולה עם אלו שקורעים את העם

אבי מעוז:  תודה

אמיר אוחנה: תודה לחבר הכנסת מעוז

אמיר אוחנה:  תעלה ותבוא חברת הכנסת לימור סון הר מלך

לימור סון הר-מלך: אדוני היושב-ראש, כנסת נכבדה, נאום קול המושתקים מס' 13

לימור סון הר-מלך:  שלושה שבועות בלבד חלפו מאז הפיגוע הקשה בחווארה שבו נרצחו הלל ויגל יניב, השם ייקום דם, ולצערי, שום דבר לא השתנה

לימור סון הר-מלך:  מה שאומר עכשיו יהיו אולי מילים חריפות, אך אין מנוס מלאומרן

לימור סון הר-מלך:  חייהם של תושבי יהודה ושומרון, בדגש על גזרת גב ההר וחווארה, ממשיכים להיות מופקרים גם תחת ממשלתנו הנוכחית

לימור סון הר-מלך:  אחרי הפיגוע הקשה בחווארה, שהיה השיא של חודשים ארוכים של שגרה מדממת, תושבי השומרון קיוו שמשהו ישתנה, שמישהו במערכות הביטחון יתעשת וישים סוף לעשרות הפיגועים שמתרחשים מדי שבוע בגזרה, שמישהו יפנים שעם מדיניות ההכלה הנוכחית, הפיגוע הבא הוא רק עניין של זמן

לימור סון הר-מלך:       אבל כל זה לא קרה

לימור סון הר-מלך:  ימים ספורים לאחר הפיגוע, שוב נרגמו בחווארה רכבים יהודיים בזה אחר זה

לימור סון הר-מלך:  שגרת הפיגועים חזרה, וביתר שאת

לימור סון הר-מלך:  דודם של משפחת יניב, שנסע לבקר את המשפחה השכולה, נרגם באבנים בידי מחבלים 100 מטרים בלבד ממקום הרצח

לימור סון הר-מלך:  רכבים נוספים שעברו זכו למטר אבנים מצד עשרות מחבלים שהתגודדו על הכביש כשהם אוחזים באלות וסלעים והופכים כל רכב יהודי שעבר במקום למטרה ניידת

לימור סון הר-מלך:       ומה מערכת הביטחון עשתה בתגובה לפיגועים הללו? המשיכה בדיוק באותה מדיניות ההכלה שהייתה עד היום

לימור סון הר-מלך:  לא מבצע מקיף ושורשי כנגד הטרור בכפר, לא עוצר, ואפילו לא שורת מעצרים מינהליים, כמו שניתנו לתושבים היהודים בישובים הסמוכים

לימור סון הר-מלך:  אומר לכם בצער, חבריי חברי הכנסת, אם המדיניות פה לא תשתנה בדחיפות ותאמץ קו תקיף ועוצמתי הרבה יותר, הפיגוע הבא הוא רק עניין של זמן

לימור סון הר-מלך:  ואני שואלת את עצמי ואתכם: האם נוכל להגיד בלב שלם שידינו לא שפכו את הדם הזה? תודה רבה

אמיר אוחנה: תודה לגברתי

אמיר אוחנה:  יעלה ויבוא אחרון הדוברים לפרק זה, חבר הכנסת אריאל קלנר

אריאל קלנר: תודה

אריאל קלנר:  אתמול השקתי את השדולה בראשותי בנושא המאבק באנטישמיות ובדה-לגיטימציה

אריאל קלנר:  צריך להבין: האנטישמיות המודרנית היא, בין השאר, ובמיוחד, דה-לגיטימציה למדינת ישראל, למדינה היהודית; הצגתה כמדינה גזענית, מדינת אפרטהייד, לעיתים אף השוואה לנאציזם

אריאל קלנר:  ארגוני דה-לגיטימציה שפועלים נגד מדינת ישראל פועלים מתוך אנטישמיות מובהקת, והמימון שלהם, המימון המדינתי הזר, הוא דבר שצריך להיפסק, כי הוא פגיעה בריבונותנו אחרי שחזרנו למדינה הזאת אחרי 2,000 שנות ייסורים

אריאל קלנר:  מעניין שאחרי 2,000 שנות ייסורים במקומות שבהם כל כך הרבה התייסרנו, לפעמים אותן מדינות מרשות לעצמן להתערב בתוך ענייניה הפנימיים של מדינת ישראל ולממן ארגוני דה-לגיטימציה למדינה היהודית

אריאל קלנר:       אני מודה לכל השרים וחברי הכנסת שהגיעו

אריאל קלנר:  השדולה תפעל בכל כוחה כנגד הדה- לגיטימציה וכנגד האנטישמיות המודרנית

אריאל קלנר:  תודה

אמיר אוחנה: תודה לחבר הכנסת קלנר

אמיר אוחנה: הנושא הבא על סדר-היום: ציון היום הלאומי למדע

אמיר אוחנה:  אני מזמין את חבר הכנסת איימן עודה, יושב-ראש ועדת המדע והטכנולוגיה, ומי שמוביל את היום המיוחד, לשאת את דברו

איימן עודה: כבוד היושב-ראש, עמיתיי חברי הכנסת וחברות הכנסת, קודם כול, יום הולדת שמח לאלברט איינשטיין – 144 שנים

איימן עודה:  החיים המעשים שלו נמשכו גם אחרי פטירתו

איימן עודה:  תרומתו לאנושות – אי-אפשר להפריז בחשיבותה

איימן עודה:  אנחנו מודים לו לא רק ברמה המדעית, אלא גם ברמה הפוליטית

איימן עודה:  כבוד היושב-ראש, אני מניח שלו איינשטיין היה בינינו, הוא היה מצביע לחד"ש-תע"ל, כי אין זרם פוליטי קרוב אליו יותר מהזרם הזה

איימן עודה:  אבל אני מסכים איתו לא רק פוליטית, אלא גם רעיונית

איימן עודה:  הוא זה שאמר פעם שאי- אפשר לפתור בעיה באותה דרך מחשבה שהובילה לאותה בעיה

איימן עודה:       כשאני שומע את האנשים שמדברים בנאומים בני דקה על חווארה ואיך צריך להחזיר להם, ועל אנטישמיות, ומה צריך לעשות מול העולם כולו, אני שואל את עצמי: מה, לא דיברתם על זה גם בשנת 1950, 1955, 1960, 1970, 1980, 2000, 2010? מה, אתם לא לומדים? אתם רוצים לפתור את הבעיה באותה צורת מחשבה שלא פתרה את הבעיה, כמו שאמר איינשטיין? יש דרך אחרת, חברים, והדרך היא לחתור לשלום אמת

איימן עודה:  לשלום אמת

איימן עודה:  לכבד את שני העמים שנמצאים פה

איימן עודה:  ליהודים מגיעה זכות להגדרה עצמית

איימן עודה:  לפלסטינים מגיעה זכות להגדרה עצמית, נקודה

איימן עודה:  לכבד את שני העמים

איימן עודה:       כך הולכים לכיוון אחר, שהעולם כולו מכבד, ובצדק

איימן עודה:  אבל מה נעשה יום-יום בשטחים הכבושים? זו הדרך

איימן עודה:  לא לומדים מההיסטוריה? אותה תגובה?     

אריאל קלנר: - - - ההסתה במערכת החינוך הפלסטינית?     

איימן עודה: ועדת המדע והטכנולוגיה פתוחה לכל האזרחים

איימן עודה:  לא הייתה ועדה במשך שנה וחצי, והיום יש ועדה פעילה

איימן עודה:  אני פונה לכל האזרחים, לרבות השכבות המוחלשות, לראות בוועדה הזו כתובת להם

איימן עודה:  אני רוצה להגיד עוד יותר: התפיסה העיקרית שלנו היא שהחברה היא כמו גוף של בן אדם

איימן עודה:  ממש כמו גוף של בן אדם

איימן עודה:  אם יש חלק בגוף הזה שהוא חלש או מוחלש, צריך לחזק אותו, כי זו טובת הגוף כולו, וזו טובת החברה כולה

איימן עודה:  לכן, ביתר שאת לשכבות המוחלשות

איימן עודה:      הפתגם הסיני שדיבר על המדע שהוא כמו מפתח, שהוא פותח את הדלת לגן עדן, או את הדלת לגיהינום

איימן עודה:  אנחנו רוצים מדע שיפתח את הדלת לגן עדן לכולם, לכל האזרחים – יהודים וערבים – ולאנושות כולה

איימן עודה:  וזוהי המטרה של ועדת המדע והטכנולוגיה שלנו

איימן עודה:      אני רוצה לפנות לחברות הבין-לאומיות שמחרימות, או שמאיימות בהחרמת מדינת ישראל

איימן עודה:  אני רוצה להסתכל בפנים שלהן ולהגיד להן: זה לא המוסר

איימן עודה:  זה לא המוסר – זה האינטרסים שלכן

איימן עודה:  למה אני אומר את זה? כי אתם מפחדים מחוסר היציבות, כמו שהקפיטל בכל מקום מפחד מחוסר היציבות

איימן עודה:  אתם מפחדים מחוזים שבג"ץ לא יגן עליהם

איימן עודה:  אבל אני רוצה לשאול אתכם את השאלה המוסרית הקרדינלית: איפה הייתם בזמן שמדינת ישראל ממשיכה או מעמיקה את הכיבוש? איפה היה המוסר שלכם? כשהורסים בתים בנגב, כשלא מכירים בכפרים בלתי מוכרים

איימן עודה:       חברים, אם להיות עקרוניים, אז עקרוניים עד הסוף, ולראות תמיד מה העיקר, ולא האינטרסים הכלכליים, בשל חוסר יציבות, אלא ממקום ערכי

איימן עודה:  האמת היא שאני לא תולה תקוות בקפיטל

איימן עודה:  זה לא בבית ספרי

איימן עודה:  אני חושב שהם מחפשים את האינטרס הכלכלי שלהם

איימן עודה:  אבל בכל זאת, אם כבר, אז כן, צריך להגיד שממסד שפוגע בעם אחר ובזכויות דמוקרטיות ראוי לכל עמדה איתנה נגדו, עד שיהיה פה מקום יציב שמושתת על צדק, שבעיקרו שלום, שוויון, דמוקרטיה וצדק חברתי

איימן עודה:  תודה רבה

אמיר אוחנה: תודה לחבר הכנסת עודה

אמיר אוחנה:  הדובר הבא על פי הרשימה הוא חבר הכנסת ולדימיר בליאק, אלא שעל פי החלטת ועדת האתיקה הוא לא יוכל לדבר בפרק זה

אמיר אוחנה:  על כן, תעלה ותבוא חברת הכנסת אורית פרקש הכהן, בבקשה

איימן עודה: שרת המדע לשעבר איימן

איימן עודה:      << יור >> היו"ר אמיר אוחנה: << יור >>      חמש דקות לרשותך, גברתי

איימן עודה:  בבקשה

אורית פרקש הכהן: תודה רבה, אדוני היושב-ראש

אורית פרקש הכהן:  חבריי חברי הכנסת, אני באמת שמחה לדבר ביום לציון יום המדע הלאומי של הכנסת

איימן עודה: - - - שלא ראיתי ולא אמרתי שנמצאת פה איילת חאקימיאן, שהיא מנהלת הוועדה, שהיא המנהיגה הראשית של הוועדה

איימן עודה:  הרבה הערכה, הרבה הערכה

אורית פרקש הכהן: בהחלט, בהחלט

אורית פרקש הכהן:  באמת הייתה לי הזכות להיות שרת החדשנות, המדע והטכנולוגיה בממשלה הקודמת

אורית פרקש הכהן:  ואני רוצה לספר לך, אדוני היושב-ראש, כמו שאתה כבר בטח יודע, שהתפקיד הזה שינה את פניו, וכל המשרד הזה עבר מהפכה במובן הזה שהממשלה, שבה הייתי חברה, החליטה להעביר את כל תחום ההייטק, לחבר אותו לעולמות המדע, המחקר והפיתוח, כי חד הם

אורית פרקש הכהן:  כי התוצר – חברת ההייטק המצליחה היא תוצאה של מחקר ופיתוח

אורית פרקש הכהן:  ובאמת, אני לא אשכח את ישיבת התקציב הראשונה של הממשלה הקודמת, אחרי שלוש שנים בהיעדר תקציב, בתור שרת החדשנות

אורית פרקש הכהן:  משרד האוצר, אגף התקציבים וגורמי הכלכלה חזרו והציגו לנו, חברי הממשלה, כי בזכות ההייטק הישראלי, בעיקר, אנו יוצאים מהמשבר הכלכלי בתקופת הקורונה

אורית פרקש הכהן:  בזכות ההייטק הישראלי, ישראל יצאה מאחת התקופות המורכבות שהיו כאן

אורית פרקש הכהן:  ואדוני בטח יודע שישראל סיימה עם נתוני צמיחה ראשונים ביחס למדינות אירופה מייד אחרי תקופת הקורונה בממשלה הקודמת, והרבה מאוד בזכות הכנסות המיסים והתרומה של תעשיית ההייטק ששברה שיאים בשנתיים שבהן הייתה לי הזכות לכהן כשרה

אורית פרקש הכהן:       ולא רק בכלכלה

אורית פרקש הכהן:  תעשיית ההייטק ומעמדה העולמי בתחומי המדע ובתחומי ההייטק הם נכס מדיני ממדרגה ראשונה ליחסי החוץ של מדינת ישראל

אורית פרקש הכהן:  החל מהסכמים שחתמתי עם האמירויות ועם מרוקו ועם מדינות אחרות ברחבי אירופה

אורית פרקש הכהן:  ובכלל, צריך לומר שהרבה פעמים נקראתי אל משרד ראש הממשלה לפגישות שבהן, למשל, ראשת הממשלה היוצאת של גרמניה אנגלה מרקל – אם אתה זוכר, היושב-ראש – הגיעה לארץ בתום תפקידה, והקדישה ערב שלם, איזה יומיים של ביקור, לשמוע ולהכיר את ראשי תעשיית ההייטק

אורית פרקש הכהן:       ואם הייתם שואלים אותי אם יש סיכוי שממשלת ישראל תיקח את הנכס האסטרטגי הזה ותפגע בו בשל המהפכה המשטרית, לא הייתי מאמינה

אורית פרקש הכהן:  אלו ימים קשים לכלכלה הישראלית ולהייטק הישראלי

אורית פרקש הכהן:  המשקיעים שואלים שאלות ומבקשים להעביר כספים לחו"ל, גם בעבר וגם היום

אורית פרקש הכהן:  וההייטיקסטים הציוניים – אני יודעת, ואני יכולה לספר לך מעדות ומשיחות איתם – נמצאים כאן כאקט ציוני במדינת ישראל

אורית פרקש הכהן:  אין אחד מהם שלא עומד בלחצים יום-יום, שעה-שעה, מהמשקיעים שלהם, לעבור ולהעביר את עסקיהם לחוץ לארץ, לתחרות גדולה בעולם הבין-לאומי, ששם הם יכולים לעשות הרבה יותר כסף ולהעסיק יותר עובדים

אורית פרקש הכהן:  אבל ההייטקיסטים הם ציוניים

אורית פרקש הכהן:  הם בוחרים כל יום להיות כאן, על אף מחירים כלכליים

אורית פרקש הכהן:  וכמובן שאני קוראת להם מעל הבמה הזו להישאר

אורית פרקש הכהן:  הם עסוקים בעשייה פה

אורית פרקש הכהן:  ענף ההייטק עבר קפיצה מאוד משמעותית בשנים האחרונות של חברות גדולות ומלאות, ואנחנו חייבים לשמר את ההישג הזה, ולא לקחת אותו אחורה

אורית פרקש הכהן:       ולכן, אני קוראת לממשלה, בתור השרה לשעבר: התפקיד שלכם הוא לייצר סביבה מאפשרת להייטק הישראלי, כפי שאנחנו פעלנו בממשלה הקודמת, ולייצר ודאות עסקית

אורית פרקש הכהן:  ולכן, אם תעשייה כזו, שמשלמת רבע ממס ההכנסה של מדינת ישראל, אומרת שהיא במצוקה בגלל ההפיכה המשטרית, אל תתעלמו מזה

אורית פרקש הכהן:  אם תעשייה, שאחראית למחצית מהייצוא של מדינת ישראל, באה ואומרת שיש פה סכנה אמיתית להמשך ההשקעות בהם, תקשיבו

אורית פרקש הכהן:  אם תעשייה שאחראית להעסקת 14% מהישראלים במדינת ישראל – ושהממשלה הזו, וגם אני ממשיכה בעצם צעדים שאנחנו רוצים לשלב עוד ועוד ישראלים בה – אומרת: אנחנו ניאלץ לסגור ולצמצם את הפעילות שלנו ולפתוח פעילות בחו"ל, תקשיבו

אורית פרקש הכהן:       אני מקווה שהממשלה הנוכחית תעצור את החקיקה הרעה הזו כמה שיותר מהר

אורית פרקש הכהן:  ובתקופה כה מורכבת של משבר כלכלי, אינפלציה, עליית ריבית, רחובות בוערים, בעיות משילות, בעיות ביטחון, המדע הישראלי, החדשנות וההייטק הם הכתר שלנו, הם היהלום שלנו, ואנחנו צריכים סביבה תומכת ושילוב חברתי

אורית פרקש הכהן:       אני אנסה, בדקה האחרונה שנותרה לי, כי בכל זאת יו"ר ועדת המדע דיבר כאן, כן לומר מה צריך לעשות

אורית פרקש הכהן:  ושמחתי מאוד לראות בתקציב של הממשלה הזאת, אדוני היושב-ראש, ששר המדע וגם שר החינוך הנוכחיים המשיכו הרבה מאוד מהתוכניות שהתחלתי כשרת מדע וחדשנות

אורית פרקש הכהן:  ואני רוצה להגיד לך שממש התרגשתי, ואני מעריכה את זה מאוד

אורית פרקש הכהן:  באמת, הרעיון שלי כשרה, ובמשרד, היה לייצר סביבה תומכת של שילוב חברתי, ושהישגי התעשייה הזאת יהיו קדימה

אורית פרקש הכהן:  הרחבנו את תחום המשרד, כמו שאמרתי

אורית פרקש הכהן:  הצגנו יעדים מאוד מוגדרים לשילוב עוד ישראלים בעולמות ההייטק, עם יעדי ביניים לרשות החדשנות, לשילוב נשים, חרדים, ערבים, ישראלים מהפריפריה

אורית פרקש הכהן:  תוכנית לאומית להון אנושי עם יעדים עד שנת 2035, שוועדה שהעמדתי בראשה את דדי פרלמוטר, סגן נשיא אינטל, ששוב חוק ההסדרים הנוכחי אימץ אותה וממשיך אותה

אורית פרקש הכהן:  תוכנית אימפקט לחברה הערבית לשילוב האוכלוסייה הערבית

אורית פרקש הכהן:  וגם בחברה החרדית

אורית פרקש הכהן:  ושמחתי מאוד לראות היום את דוח רשות החדשנות שאומר שכבר שיעור הנשים החרדיות בתעשיית ההייטק שילש את עצמו

אורית פרקש הכהן:  תוכנית שמרגשת אותי במיוחד היא תוכנית הזדמנות שווה לכל ילד, תוכנית יוניקוד, הייטקלאס, שבה אנחנו מתחילים ללמד את ילדי ישראל את תחום ההייטק, כחלק מנדטורי גם במקומות חלשים, וכחלק מתוכנית הלימוד

אורית פרקש הכהן:  מרחבי המראה, בינה מלאכותית, ועוד ועוד

אורית פרקש הכהן:  ואני גם רוצה להביע את ההערכה שלי לשר האוצר שהחיל דין רציפות על חוק שאני קידמתי יחד עם שר האוצר, שהוא חוק לעידוד תעשיית ההייטק

אורית פרקש הכהן:  הגדרת תחומי עדיפות לאומיים, ועוד

אורית פרקש הכהן:        	אדוני היושב-ראש, חשוב להמשיך לקדם את ההייטק והמדע הישראלי

אורית פרקש הכהן:  הם היהלום שבכתר והם מה שמייחדים את ישראל כאור לגויים

אורית פרקש הכהן:  הם מקור לגאווה גדולה

אורית פרקש הכהן:  אני רק מבקשת מכאן: תאזינו למנהיגי התעשייה הזו

אורית פרקש הכהן:  זו תעשיית ציונית של מנהיגים ופטריוטים

אורית פרקש הכהן:  אל תיתנו לתעשייה הנהדרת הזו לקרוס

אורית פרקש הכהן:  תודה רבה

אמיר אוחנה:  	תודה לגברתי

אמיר אוחנה:  ואני מזמין את חבר הכנסת סימון מושיאשוילי לבוא ולשאת את דבריו

אמיר אוחנה:  לאחר מכן, אם יהיה נוכח, חבר הכנסת יצחק פינדרוס

אמיר אוחנה:  ואם לא, תסכם השרה גלית דיסטל אטבריאן

אמיר אוחנה:  עד חמש דקות לרשותך, אדוני

אמיר אוחנה:  בבקשה

סימון מושיאשוילי: אדוני היושב-ראש, חבריי חברי הכנסת, מכובדיי כולם, אני גאה לעמוד על דוכן זה ביום בו אנחנו מציינים את היום הלאומי למדע

סימון מושיאשוילי:  ברוך השם שזכינו שמדינתנו היא בין החלוצות בתחום הזה

סימון מושיאשוילי:  המדע הוא תחום רבגוני הכולל חידושים בתחומים רבים ללא גבולות, לרבות בתחומי הבריאות, התעופה, הצבא והסייבר

סימון מושיאשוילי:       לצורך ההמחשה, בתקופה האחרונה אנו עדים לאזהרות של משרד הבריאות בכל הנוגע למחלת שיתוק ילדים הנגרם על ידי נגיף הפוליו

סימון מושיאשוילי:  בתחילת המאה ה-20 התפרצה בארצות הברית מגפת הפוליו

סימון מושיאשוילי:  בזכות מחקר ומאמצים רבים של רופא וירולוג יהודי, שהתגורר בארצות הברית, ד"ר יונה סאלק, שהצליח לפתח חיסון נגד מחלת שיתוק ילדים, הוא מנע מחלות רבות ותמותה רבה בקרב ילדים

איימן עודה: סליחה, סימון

איימן עודה:  יש שר פה? יש שר במליאה?     

אמיר אוחנה: כן

אמיר אוחנה:  השרה גלית דיסטל אטבריאן נמצאת פה

קריאה: למה - - -     

סימון מושיאשוילי: מעודד מאוד ומעורר השראה לראות עד כמה מדינות אחרות נהנות מההשקעה והפיתוח של מדינתנו

סימון מושיאשוילי:  אני גאה בכך שהמדינה משקיעה בחינוך, בתחום המדעים, כדי שנישאר בחזית הידע ובחזית החידושים במדע ובטכנולוגיה

סימון מושיאשוילי:  לא זו אף זו

סימון מושיאשוילי:  בזכות ההשקעה בתחום המדע, המדינה זוכה לפירות רבים, כגון הסכמים מול מדינות רבות בתחומי המדע והטכנולוגיה, אשר ללא ספק פותחים בפנינו ערוצי הידברות מגוונים מול מדינות העולם

סימון מושיאשוילי:  למרות כל זאת, אין ספק כי למדינת ישראל, כחלק מהכפר הגלובלי, נכונו מבחנים לא מעטים בתחום זה, וכמובן שאנו צריכים להמשיך להשקיע בתחום, מתוך שאיפה להוות דוגמה לעולם, כדוגמת מכון ויצמן למדע, אשר מביא למדינה גאווה ואיכויות לא מבוטלות

סימון מושיאשוילי:       אנחנו העם שנתן לעולם כולו את בשורת הרוח, את התורה, נביאים וכתובים הקדושים, שהינם יסוד התרבות האנושית

סימון מושיאשוילי:  הנשיא הראשון של מדינת ישראל, חיים וייצמן המנוח, בנאומו בישיבת הפתיחה של האספה המכוננת ביום ט"ו בשבט תש"ט, 14 בפברואר 1949, אמר, ואני מצטט: "כל ימיי עמלתי וחתרתי לעשות את המדע והמחקר יסוד למפעלנו הלאומי

סימון מושיאשוילי:  אבל ידעתי גם ידעתי כי מעל המדע יש ערכים נשגבים אשר רק בהם מרפא לנגעי האנושות: ערכי צדק ויושר, שלום ואחווה"

סימון מושיאשוילי:  וכאן מצטט הנשיא המנוח את הנביא: "ציון במשפט תפדה ושביה בצדקה"

סימון מושיאשוילי:  סוף ציטוט

סימון מושיאשוילי:      אני שמח שממשלת ישראל ממשיכה להעניק תמיכה לענף ההייטק, ומדינת ישראל, בעזרת ה', תמשיך להיות אי של יציבות וסביבה תומכת בעולם כלכלי ופוליטי גועש

סימון מושיאשוילי:  אני מאחל הצלחה לכולנו

סימון מושיאשוילי:  הצלחת מדינת ישראל ועם ישראל בתחום זה יביאו לנו תועלת וגאווה רבה

אמיר אוחנה: תודה לחבר הכנסת מושיאשוילי

אמיר אוחנה:  חבר הכנסת יצחק פינדרוס – איננו נמצא, ועל כן תעלה ותבוא השרה גלית דיסטל אטבריאן

אמיר אוחנה:  השרה? השרה גלית דיסטל אטבריאן

אמיר אוחנה:  זמן לסכם

אמיר אוחנה:  כן, עכשיו

אמיר אוחנה:  בבקשה השרה

גלית דיסטל אטבריאן: כמה זמן, היושב-ראש?     

אמיר אוחנה: ככל שתרצי

אמיר אוחנה: תודה רבה, אדוני היושב-ראש

אמיר אוחנה:  אני לא יודעת אם יצא לך להיות כאן בזמן הנאום של חברת הכנסת כהן מיש עתיד אתמול, על העובדה המאוד תמוהה בעיניה שאנחנו מתעקשים, דבר ראשון, על ועדת מינוי השופטים

אמיר אוחנה:  ראית את זה?     

אמיר אוחנה: לא

גלית דיסטל אטבריאן: אז היא עמדה כאן מאוד צינית, משוחקת להפליא – היא עשתה אחלה הופעה

גלית דיסטל אטבריאן:  ובמהלך ההופעה הזו היא ככה: למה, איזו סיבה בעולם יש להם דווקא להיטפל לוועדה למינוי שופטים? דווקא זה מעניין אותם? איך יכול להיות שדווקא זה מעניין אותם? מין טון ציני כזה שחיפש איזשהו תירוץ פנימי של הליכודניקים, ובכלל הגוש הזה של הטפילים והנבערים מדעת, ואלה שההשכלה היא האויב שלהם, או המתנחלים המטורללים, וכן הלאה וכו'

אורית פרקש הכהן: לא זה מה שהיא אמרה

אורית פרקש הכהן:  היא אמרה שהכול זה שיקולים אישיים

גלית דיסטל אטבריאן: נכון, בדיוק, בדיוק, אני מסכימה, ואני מודה לך על העזרה הזו – זה בדיוק מה שהיא אמרה

גלית דיסטל אטבריאן:  היא אמרה שמכיוון שלנו אין מוסר – זה הסאבטקסט שלי, אני אחרי זה אפרש אותו – או יכולת מושכלת או קוגניטיבית להבין מהי אתיקה, אז היא טענה שבעצם אנחנו עושים את זה כדי להציל את המושחת, את "נאשמיהו" שצריך ללכת לכלא מעשיהו

גלית דיסטל אטבריאן:  אתה מכיר את הגשטלט הזה שלהם, נכון? זאת אומרת, עזוב את הרדוקציה, את הרידוד, שמה שעומד בסופו של דבר במרכז שלו זה גזענות, זה תפיסה סטריאוטיפית קריקטוריסטית

גלית דיסטל אטבריאן:  כי מה זה החברי כנסת שעושים את זה למען המושחת, ומה זה ה-64 מנדטים שעושים את זה למען המושחת? עדר עיוור שהולך אחרי הקוסם שאין לו שיקול קוגניטיבי ושכל מה שהוא רוצה בחייו זה להציל את המושחת ממשפט

גלית דיסטל אטבריאן:  ולכן אנחנו רוצים להשתיל שופטים לעליון, כדי שהשופטים יזכו את המושחת

גלית דיסטל אטבריאן:      כמה בעיות יש לי עם זה

גלית דיסטל אטבריאן:  דבר ראשון, הגב' כהן באה מהתפוצה המאוד מסוימת; אותה תפוצה, שעד שנת 2012 – לדעתי, אם אני לא טועה – רק ארבעה שופטים מזרחים בעליון

גלית דיסטל אטבריאן:  עד שנת 2012, ארבעה מתוך עשרות

גלית דיסטל אטבריאן:  אולי בגלל זה, אולי בגלל זה חשוב לנו עכשיו לשנות את ההרכב של הוועדה, מה אתה חושב? אולי בגלל שהמקום שמחליט מה גזעני ומה לא, מה מדיר ומה לא, מה דכאני ומה לא; המקום שהוא האוטוריטה העליונה בישראל לקבוע מהי נאורות, סובלנות, הכלה וגיוון – לא מגוון

גלית דיסטל אטבריאן:  לא מגוון את עצמו כבר 75 שנה, ובאיזשהו אורח פלאי לחלוטין הקוביות נופלות ככה שרק אשכנזים יכולים לשבת בו

גלית דיסטל אטבריאן:  אני חוזרת אל הנתון שוב: פחות מאצבעות כף ידי

גלית דיסטל אטבריאן:  עד תחילת שנת 2014, מזרחים בעליון

גלית דיסטל אטבריאן:  למה? מה פגום בנו גנטית, הגב' כהן? למה אנחנו לא מספיק נאורים, חכמים, אינטליגנטים ומשכילים כדי לשבת בהיכלות העליון, הגב' כהן?      אולי המוטיבציה היא לא באמת להציל את המושחת שלך; אולי המוטיבציה היא ש-2

גלית דיסטל אטבריאן: 5 מיליון אנשים אמרו: די

גלית דיסטל אטבריאן:  אולי הכבוד שלהם נמצא על השולחן

גלית דיסטל אטבריאן:  אולי הדיכוי שהם עברו נמצא על השולחן

גלית דיסטל אטבריאן:  אולי האפליה שנגדם נמצאת על השולחן

גלית דיסטל אטבריאן:  אולי הדרישה שלהם לשווין, אחת ולתמיד – זה מה שעל השולחן

גלית דיסטל אטבריאן:  ואת, דווקא את שאת באה מהם, שהם האחים שלך ובני הדודים שלך והשכנים שלך, דווקא את מנציחה את הדיכוי הזה כפל כפליים

גלית דיסטל אטבריאן:  כן, עם כל הטון הציני והמשוחק שלך

גלית דיסטל אטבריאן:  או שאולי את לא מספיק אינטליגנטית להבין מה שקורה פה

גלית דיסטל אטבריאן:  64 מנדטים אמרו: חלאס

גלית דיסטל אטבריאן:  לא רוצים להיות מדוכאים יותר

גלית דיסטל אטבריאן:  זה לא נתניהו וזה לא המשפט של נתניהו – זה אנחנו

גלית דיסטל אטבריאן:  אנחנו שמגדלים ילדים ושולחים אותם בהמוניהם לפקולטות של לימודי המשפטים בכל הארץ, צפון עד דרום – אוניברסיטאות, מכללות, הכול

גלית דיסטל אטבריאן:       אבל אז בואו נקרא את המחקרים של פרופ' אלבשן, שמראה שהחבר'ה האלה שמסיימים גם בהצטיינות את הפקולטות האלה, ברגע שהם שולחים קורות חיים למשרדי עורכי הדין המפוארים עם לשכות המהגוני, ברגע שהם רואים את שם המשפחה בן חמו, הם לא מזמנים לריאיון

גלית דיסטל אטבריאן:  ואז הילדים של הציבור שאת כל כך צוחקת עליו חוטפים את תקרת הזכוכית מעל הראש

גלית דיסטל אטבריאן:  אין להם סיכוי להגיע לעליון

גלית דיסטל אטבריאן:  וגם אם היה להם, גם אם לא היו עוצרים אותם בשלב עריכת הדין, אזי ועדת השתיים היו יושבות, והיו אומרות שהם פשוט לא קורצו מהחומר הנכון

גלית דיסטל אטבריאן:  ושנים אחר כך, אהרן ברק היה יושב ואומר: אולי טעיתי

גלית דיסטל אטבריאן:  אולי טעית? אתה מתיימר להסביר ל-9 מיליון אזרחים מהי גזענות כשאתה מתנהג כאחרון הגזענים

גלית דיסטל אטבריאן:  חצי מדינה – אין לה כניסה לעליון

גלית דיסטל אטבריאן:  תחת המשמרת שלך, מר אהרן ברק

גלית דיסטל אטבריאן:  זה נקרא אולי טעיתי – הדיכוי הזה?      ואיפה הייתם עם המשפט של המושחת נתניהו, אני באמת רוצה לדעת

גלית דיסטל אטבריאן:  עברנו הרגע מערכת בחירות, ולא הזכרתם את המשפט שלו במילה

גלית דיסטל אטבריאן:  חמש שנים אתם אוכלים את הראש – המושחת, המושחת, המושחת, המושחת

גלית דיסטל אטבריאן:  חמש שנים המהדורות נפתחות בשוחד, מרמה והפרת אמונים

גלית דיסטל אטבריאן:  עד שהגענו למאני טיים, המשפט מתנהל כבר כמה? יותר משנתיים, שלוש? למה אתם לא מביאים את ההוכחות מהמשפט? כי אין לכם

גלית דיסטל אטבריאן:  אם היה לכם בדל של הוכחה לשוחד, משהו, מהפרומו הארוך לאין קץ שעשתה הפרקליטות בשיתוף החונטה מהאולפנים הממוזגים שגרמו לאלוהים יודע כמה מנדטים לא לבחור ליכוד בגלל המושחת

גלית דיסטל אטבריאן:  עכשיו הייתה לכם הזדמנות – נלחמתם על חייכם כדי להיכנס לפה לכנסת ולנצח, אופוזיציה נחמדה – למה לא השתמשתם במה שיוצא מבית המשפט? למה האולפנים הממוזגים כבר לא מראים את מה שקורה בבית המשפט? למה הם הראו לפני, כשהכול היה שמועות והסתה, אבל עכשיו, כשזה עובדות בשטח, שיוצאות כל יום מהיכל המשפט של נתניהו, ומראות שזה לא המשפט של נתניהו – זה המשפט של הפרקליטות

גלית דיסטל אטבריאן:  עינויי דין

גלית דיסטל אטבריאן:  שקרים בוטים

גלית דיסטל אטבריאן:       חתירה בלתי נלאית להפיכה משטרית

גלית דיסטל אטבריאן:  שם ההפיכה המשטרית – לא ברפורמה הזאת; לא ברפורמה שנולדה למען העם, על ידי העם, ושתכניס את העם סוף-סוף כריבון בארצו בהחלטות של איך חייו אמורים להיראות

גלית דיסטל אטבריאן:  ככה נראית דמוקרטיה – לא דיקטטורה

גלית דיסטל אטבריאן:  לא יעזור כמה יגנו עליכם באולפנים הממוזגים, כמה ישקרו, כמה יפטרו ויטהרו כל ערוץ שבו יש דובר או דוברת אמת – אנחנו רואים מה קורה בערוץ 13 – זה לא יעזור

גלית דיסטל אטבריאן:  זאת רפורמה לשחרור מדינת ישראל מדיכוי, מעריצות המיעוט, מעריצות משפטית, למען העם ולמען הדמוקרטיה; רק שאין לנו איפה לומר את זה, כי המקסימום שאנחנו מקבלים זה 20 שניות באיזה אולפן ממוזג, שבתוכו כל שנייה וחצי מישהו מפריע לך לדבר, כדי שחס וחלילה הציבור לא ידע את האמת

גלית דיסטל אטבריאן:       אבל האמת היא שכרגע מה שקורה זה המון מוסת, המון שחונך לשנאה, המון שהוא האחים שלי, ששירתי לצדו בצבא ולמדתי לצדו באוניברסיטה וגידלתי לידו ילדים, יד ביד

גלית דיסטל אטבריאן:  ההמון הזה צרך תעמולה שאין לה מקבילה באף מדינה דמוקרטית, מתקשורת שאפשר לכנות אותה בהרבה דברים, אבל דמוקרטית היא לא

גלית דיסטל אטבריאן:  ההמון הזה יוצא לרחובות ורוצה להבעיר את המדינה הזו משום שהוא משוכנע לחלוטין שסופה מתקרב על ידי הדיקטטורים

גלית דיסטל אטבריאן:  לך תסביר עכשיו לכל 30 המנדטים האלה שהאור הוא חושך והחושך – אור; שמה שהם משוכנעים בו עד לקצות שערותיהם הוא שקר מוחלט, תעמולה בולשביקית

גלית דיסטל אטבריאן:       לי אתם קוראים שרת התעמולה כל יום; גבלס פה וגבלס שם; נאצים כמו נצנצים; היטלר על הקילו

גלית דיסטל אטבריאן:  אני כבר לא מזדעזעת מזה

גלית דיסטל אטבריאן:  אלו חדשות רעות מאוד עבורכם שאני כבר לא מזדעזעת מזה, כי שנים שמרתי על זיכרון השואה, שנים הזדעזעתי מזילות השואה

גלית דיסטל אטבריאן:  אני כבר לא מזדעזעת, וזה המשפחות שלכם שנשרפו שם

גלית דיסטל אטבריאן:  איך, איך? יושבים בכל האולפנים, משקרים במצח נחושה

גלית דיסטל אטבריאן:  כל האולפנים

גלית דיסטל אטבריאן:  מסיתים אח כנגד רעהו – כל האולפנים

גלית דיסטל אטבריאן:  ואני, שקיבלתי ציווי משפטי לא להוציא מילה על הרפורמה, כשרת הסברה, שבאה להסביר, שרואה את המדינה שלה הולכת פייפן, שרוצה להרגיע, שרוצה להביא עובדות – אני גבלס

גלית דיסטל אטבריאן:       רק תזכרו דבר אחד: מילא שאני גרועה כמו גבלס, אבל גבלס גרוע כמוני – זה הצד השני של המשוואה

גלית דיסטל אטבריאן:  מה זה אומר שגבלס גרוע כמוני? שהשואה הייתה מדפסת, מרפסת ופרס ספיר פעמיים – זה מה שגבלס עשה

גלית דיסטל אטבריאן:  זה חטאו, זה חטאם של הנאצים – גלית דיסטל אטבריאן, אותו דבר

גלית דיסטל אטבריאן:  אנחנו רואים את ניצולי השואה האחרונים הולכים לעולמם

גלית דיסטל אטבריאן:  הילדים שלכם, אלה שהסבא-רבא שלהם נצלה, אלה שהסבא-רבא שלהם ישב בתוך חדר מלא בציקלון B וגסס למוות

גלית דיסטל אטבריאן:  הילדים שלכם, מטורפים, הילדים שלכם יחשבו שהשואה זה אני

גלית דיסטל אטבריאן:  אין להם כבר מאיפה לשאוב

גלית דיסטל אטבריאן:  אם אנחנו מכחישים את השואה, מה נשאר? ללכת לאומות העולם? כל דבר טוב במדינה הזו, בחודש וחצי האחרונים, אתם רומסים, רומסים

גלית דיסטל אטבריאן:  מחריבים את הכלכלה, מסרבים לשרת

גלית דיסטל אטבריאן:       ממתי – ממתי, אני רוצה לדעת – ממתי ההגנה של חיילי צה"ל על עם ישראל היא על תנאי? וכשאני עומדת וזועקת – מחר בבוקר החייל הימני לא ירצה לשרת

גלית דיסטל אטבריאן:  זה מדרון חלקלק, זה אפקט הדומינו

גלית דיסטל אטבריאן:  בפרה הקדושה הזו לא נוגעים

גלית דיסטל אטבריאן:  עד לפני יומיים ורבע, מי שהעז לפלרטט עם הרעיון של סרבנות, הוקענו אותו, כולנו, מימין ומשמאל

גלית דיסטל אטבריאן:  פתאום זה נורמלי, זה סביר, זה הגיוני

גלית דיסטל אטבריאן:  הרי המדינה הולכת פייפן, כאילו שזו אקסיומה

גלית דיסטל אטבריאן:  כאילו שזה לא ויכוח פוליטי, כאילו שבאמת כלו כל הקיצין

גלית דיסטל אטבריאן:       מה אתם אומרים לגב' בן חמו משדרות, שכל שנה עמדה וראתה את המטס שלכם ואמרה: כפרה עליכם, אפילו שלא הכנסתם את הילד שלה לתוך המועדון האקסלוסיבי של הטייסים; אפילו שהוא נתקע ב-1,000 תקרות זכוכית, וכל המחקרים מראים את זה

גלית דיסטל אטבריאן:  זה לא שהיא לא רוצה שהילד שלה יהיה משכיל; זה לא שהיא לא רוצה משכנה את כל מה שיש לה כדי שהוא ילך לאוניברסיטה

גלית דיסטל אטבריאן:  הוא הלך – רק שאתם מנעתם ממנו להתקדם

גלית דיסטל אטבריאן:  תחקיר של ynet מראה את זה לגבי 8200

גלית דיסטל אטבריאן:  תקראו את דוח מבקר המדינה

גלית דיסטל אטבריאן:  צבא הקסטות

גלית דיסטל אטבריאן:  גם שם אתם מונעים מאיתנו להתקדם

גלית דיסטל אטבריאן:  ואז באים אלינו בהפוכה ואומרים לנו: אנחנו מגינים עליכם, אנחנו משלמים מיסים עבורכם, אנחנו חוד החנית; אתם משתרכים מאחור – לא יצרנים, לא משלמים מיסים, לא משרתים; אנחנו לא מוכנים שאתם תחליטו עלינו

גלית דיסטל אטבריאן:       אבל זה לא שאנחנו לא רוצים – אתם מונעים מאיתנו בכל דרך אפשרית

גלית דיסטל אטבריאן:  פעם אחת תעברו על גורלו של ילד משדרות לעומת גורלו של ילד מצהלה

גלית דיסטל אטבריאן:  פעם אחת תלמדו כמה הוא מקבל בשנת לימודים אחת וכמה הילד מתל אביב מקבל

גלית דיסטל אטבריאן:  יעמדו לכם השערות

גלית דיסטל אטבריאן:  זה לא הממשלה, זה לא הממשלה

גלית דיסטל אטבריאן:  העיריות העשירות מעניקות מכספן לכל ילד מהערים העשירות

גלית דיסטל אטבריאן:  לעיריות בפריפריה אין את הכסף הזה, וכשאנחנו רוצים לשנות – מי עוצר את זה? לא אנחנו – ראשי הערים החזקים, שרוצים שהנתונים של הילדים שלהם יגברו ויגברו, הם אלו שעוצרים את השוויון, מנציחים את הדיכוי, מנציחים את הפערים, כדי שמה? שאחר כך תבואו ותגידו: אתם נחשלים; אנחנו משכילים; אנחנו מחזיקים את המדינה? שימו לב כמה האפקט הזה הוא דיכוי כפול

גלית דיסטל אטבריאן:  דיכוי על דיכוי

גלית דיסטל אטבריאן:  אתם גם מונעים מאיתנו, גם לוקחים לכם את הזכות להתקדם, שמים לנו שלטים של אין כניסה בכל מוקדי הכוח, בכל מוקדי המצוינות, ואז באים אלינו בטענות: למה אתם לא מצליחים כמונו, למה אתם נבערים

גלית דיסטל אטבריאן:  אני קראת ציוץ מחליא בטוויטר: הביביסטים מרגישים שההשכלה היא האויב

גלית דיסטל אטבריאן:  כמה אתם תקועים בתוך האקו-צ'מבר של עצמכם; כמה מודעות, כמה חוסר בקיאות

גלית דיסטל אטבריאן:  ואז באה רפורמה שבאה לשנות את זה, בין היתר

גלית דיסטל אטבריאן:  זאת הרפורמה

גלית דיסטל אטבריאן:  ואז הם יוצאים לרחובות

גלית דיסטל אטבריאן:      השינוי שחייב להיעשות במדינה הזו – חייב, אין ברירה אחרת

גלית דיסטל אטבריאן:  אני לא יכולה לבוא לאף תומך ליכוד או תומך הקואליציה ולומר לו: אדוני, בגלל שנשים החליטו להתחפש לכיפה אדומה וללבוש שמלות אדומות ולהתעלל בספרה של מרגרט אטווד, כאתנחתה מזויפת לדיכוי מזויף בחיים המשעממים, כשהן עושות את התואר שאבא ואימא משלמים – אני לא יכולה להגיד לאדם שמדוכא כבר 70 שנה: אדוני, הרפורמה שלמענה הלכת לקלפי, התקווה שלך לשוויון פעם ראשונה מאז שהמדינה הזו נוסדה, הולכת פייפן; כי אנשים לא טורחים להכיר את העובדות

גלית דיסטל אטבריאן:  לא יכולה להגיד לו את זה, ואני משוכנת שאף אחד מהליכוד ומהציונות הדתית לא יכול להגיד את זה, כי כולנו מדוכאים

גלית דיסטל אטבריאן:  כן, כולל החרדים

גלית דיסטל אטבריאן:       האסון הכי גדול שלנו הוא שאין מנהיגות בשמאל

גלית דיסטל אטבריאן:  אין אחד, אחד, אחד שיש לו אומץ

גלית דיסטל אטבריאן:  הם כבר יודעים והם כבר רואים, אדוני, יושב-ראש הישיבה, הם מודעים לזה שישראל הולכת פייפן

גלית דיסטל אטבריאן:  הם רואים מה קרה אחרי שהם הזניקו את אקדח ההסתה

גלית דיסטל אטבריאן:  הגולם קם על יוצרו

גלית דיסטל אטבריאן:  הם מבוהלים

גלית דיסטל אטבריאן:  לא בגללנו הם מבוהלים, ולא בגלל הרפורמה הם מבוהלים

גלית דיסטל אטבריאן:  הם מבוהלים מהבייס

גלית דיסטל אטבריאן:  הם התסיסו, ויצרו את זרע השנאה, והשקו את השנאה, וחשפו את השנאה לשמש, ודישנו את השנאה ויצרו פה כזו מפלצת של שנאה שקמה עכשיו עליהם

גלית דיסטל אטבריאן:  הם פוחדים מהבייס – אפס הנהגה

גלית דיסטל אטבריאן:  מהפחד שלהם הם ייתנו למדינה הזאת להתמוטט עד הסוף; כשכמעט 40 מנדטים משוכנעים שהסוף מגיע, שהמדינה מגיעה אל קיצה, בלי שום אחיזה במציאות, כלום, אפס

גלית דיסטל אטבריאן:  הדיכוי הוא שוויון; הדיקטטורה היא דמוקרטיה

גלית דיסטל אטבריאן:       ואני קוראת להם לאזור אומץ

גלית דיסטל אטבריאן:  ללכת לבייס, להפסיק להסית, הגב' מיכאלי

גלית דיסטל אטבריאן:  להפסיק להסית, אדון לפיד

גלית דיסטל אטבריאן:  אני יודעת שקשה לך לקום בבוקר, אבל ואללה לשרוף מדינה רק כי לא בא לך לעבוד – לא דרך

גלית דיסטל אטבריאן:  אחד האחרונים, אם לא האחרון, שמגיע לפה, לכנסת

גלית דיסטל אטבריאן:      קומו ותעצרו את זה

גלית דיסטל אטבריאן:  כי אנחנו לא הולכים להגיד ל-64 מנדטים מדוכאים: תמשיכו להיות מדוכאים כי הטלוויזיה מסיתה ואין לנו מה לעשות

גלית דיסטל אטבריאן:  לא יקרה

גלית דיסטל אטבריאן:  קומו ותשנו את זה בעיקר בגלל סיבה אחת – אתם שמאל; אתם אמורים להכיר את הסיבה הזאת יותר טוב ממני – לעולם, לעולם, לעולם, לעולם, לעולם, לעולם, לעולם לא תהיה שותפות כל עוד יש דיכוי

גלית דיסטל אטבריאן:  תודה רבה

אמיר אוחנה: אני מודה לשרה גלית דיסטל אטבריאן

אמיר אוחנה:       חברי הכנסת, תם סדר-היום

אמיר אוחנה:  הישיבה הבאה תתקיים מחר, יום רביעי, כ"ב באדר התשפ"ג, 15 במרץ 2023, בשעה 11:00

אמיר אוחנה:  ישיבה זו נעולה